Na podlagi 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci, na svoji \_\_\_\_\_ seji, dne \_\_\_\_\_\_\_\_\_\_\_\_\_, na predlog župana sprejel naslednji

**S K L E P**

I.

Občina Markovci pristopi k sklenitvi dogovora o sodelovanju pri pripravi Regionalnega prostorskega načrta za območje povezovalne ceste med Mednarodnim mejnim prehodom Zavrč in Hitro cesto Hajdina – Ormož (v nadaljevanju: RPN), katerega podpisniki so Mestna občina Ptuj, Občina Gorišnica, Občina Zavrč in Občina Markovci, s katerim se določi pripravljavca RPN, opredelijo medsebojna razmerja med občinami in delitev stroškov pri pripravi RPN.

II.

Občina Markovci zagotovi sredstva za pripravo RPN v deležu 35% ocenjene vrednosti skupnih stroškov v višini 97.000,00 €, kar znaša 33.950,00 €.

Delež sredstev iz prejšnjega odstavka se zmanjša za že v letu 2014 plačan znesek v višini 4.880,00 €, ki ga je Občina Markovci poravnala za pripravo strokovnih podlag, tako da se zagotovijo sredstva v višini 29.070,00 €.

Občina Markovci bo sredstva iz prejšnjega odstavka zagotovila z rebalansom proračuna za leto 2017.

Številka:

Datum:

­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

Občina Markovci ima z Mestno občino Ptuj, Občino Gorišnica in Občino Zavrč skupni interes za sodelovanje pri pripravi Regionalnega prostorskega načrta za območje povezovalne ceste med Mednarodnim mejnim prehodom Zavrč in Hitro cesto Hajdina – Ormož (v nadaljevanju: RPN), saj bi se promet, ki danes poteka skozi območje Občine Markovci, preusmeril na omenjeno hitro cesto.

Zaradi navedenega je potrebno z občinami skleniti ustrezen dogovor, s katerim se določi pripravljavca RPN, opredelijo medsebojna razmerja med občinami in delitev stroškov.

Ker sredstva v proračunu za leto 2017 niso zagotovljena, se s tem sklepom predlaga, da se sredstva zagotovijo ob sprejemu rebalansa proračuna.

Na podlagi navedenega predlagam Občinskemu svetu Občine Markovci, da predlog sklepa obravnava in sprejme.

 Milan GABROVEC, prof.

 župan